CELEX: 62015TN0100
Language: fi
Date: 2015-02-27 00:00:00
Title: Asia T-100/15: Kanne 27.2.2015 – Dextro Energy v. komissio

11.5.2015   
            
            
               FI
            
            
               Euroopan unionin virallinen lehti
            
            
               C 155/31
            
         Kanne 27.2.2015 – Dextro Energy v. komissio
   (Asia T-100/15)
   (2015/C 155/37)
   Oikeudenkäyntikieli: saksa
   
      Asianosaiset
   
   
      Kantaja: Dextro Energy (Krefeld, Saksa) (edustajat: asianajajat M. Hagenmeyer ja T. Teufer)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien tiettyjen terveysväitteiden hyväksynnän epäämisestä 6.1.2015 annetun komission asetuksen (EU) N:o 2015/8 (EUVL L 3, s. 6)
            
         
               —
            
            
               velvoittamaan kantajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   Ensimmäinen kanneperuste: asetuksen N:o 1924/2006 (1) 18 artiklan 4 kohdan rikkominen
   Kantaja väittää, että viiden terveysväitteen hylkäämiselle, vaikka eurooppalainen elintarviketurvallisuusviranomainen on toteuttanut tältä osin viisi myönteistä tieteellistä arviointia, ei ole mitään perusteita. Kyseiset viisi terveysväitettä eivät ole ravitsemusta tai terveyttä koskevien yleisesti hyväksyttyjen periaatteiden vastaisia eivätkä anna ristiriitaista ja hämmentävää viestiä kuluttajille; ne eivät ole myöskään moniselitteisiä tai harhaanjohtavia.
   Toinen kanneperuste: suhteellisuusperiaatteen loukkaaminen
   Kantaja pitää hakemuksen hylkäämisestä seuraavaa absoluuttista mainontakieltoa suhteellisuusperiaatteen vastaisena, kun otetaan huomioon eurooppalaisen elintarviketurvallisuusviranomaisen myönteiset arvioinnit kantajan viiden terveysväitteen osalta.
   Kolmas kanneperuste: yhdenvertaisen kohtelun periaatteen loukkaaminen
   Kantaja väittää, että vastaaja on kieltäytynyt hyväksymästä terveysväitteitä, joita ei ole tieteellisesti kiistetty, vaikka se on aiemmin hyväksynyt vastaavia väitteitä.
   Neljäs kanneperuste: perustelujen puutteellisuus
   Kantaja väittää lopuksi, että kyseessä olevaa asetusta ei ole perusteltu riittävästi; siitä ei käy ilmi, että vastaaja olisi ottanut huomioon kantajan ja yleisön argumentit tai että se olisi ylipäätään tutkinut näitä argumentteja erikseen.
   
      (1)  Elintarvikkeita koskevista ravitsemus- ja terveysväitteistä 20.12.2006 annettu Euroopan parlamentin ja neuvoston asetus (EY) N:o 1924/2006 (EUVL L 404, s. 9).